Case ID: 1083926
Sentence 30: Onlara, eləcə də məhkumlar Məhkum2 və Məhkum1 münasibətdə cəzanı yüngülləşdirən hallar qismində müəyyən edilmiş Cinayət Məcəlləsinin 59-cu maddəsində göstərilməyən digər hallara (Məhkum3 yaşayış yerindən müsbət xarakterizə olunması, ilk dəfə məhkum olunması; Məhkum4əməlini qismən etiraf etməsi, əməlindən peşman olması, ilk dəfə məhkum olunması, yaşayış yerindən müsbət xarakterizə olunması; Məhkum2 və Məhkum1 ilk dəfə məhkum olunmaları, yaşayış yerindən müsbət xarakterizə olunmaları, himayələrində yetkinlik yaşına çatmayan uşağın olması, uşağın xəstə olması kimi xususatlara) gəldikdə, bu halların mövcudluğu və onların cəzanı yüngülləşdirən hallar kimi nəzərə alınmasının mümkünlüyü CPM-in 143-146-cı maddələrinə müvafiq surətdə tədqiq olunmuş sübutlara və Cinayət Məcəlləsinin 59.1.1-59.1.14-cü maddələrində birbaşa göstərilməyən halların da cəzanı yüngülləşdirən əsaslar qismində nəzərə alınmasına yol verən cinayət qanununun 59.2-ci maddəsinə əsaslandığından, qanun pozuntusu kimi şərh edilə bilməz.Azərbaycan Respublikası Cinayət Məcəlləsinin 62.2-ci maddəsi cəzanı yüngülləşdirən həm ayrı-ayrı halların, həm də bu cür halların məcmusunun təqsirkara cəzanın Cinayət Məcəlləsinin 62-ci maddələrinin qaydaları əsasında təyin edilməsini mümkün edən müstəsna hallar kimi qiymətləndirilməsinə yol verdiyindən, məhkəmə kollegiyası Məhkum1 barəsində müəyyən edilmiş cəzanı yüngülləşdirən halların (onun şəxsiyyətini, ailə vəziyyətini, cinayətin törədilməsində rolunu əks etdirən məlumatlarla birlikdə götürülməklə) müsəsna hallar kimi qiymətləndirilməsində və Cinayət Məcəlləsinin 62-ci maddəsinə əsasən ona Cinayət Məcəlləsinin 144.3-cü maddəsinin sanksiyasında nəzərdə tutulmuş azadlıqdan məhrum etmə cəzasının aşağı həddindən az (dörd il müddətə) cəzanın təyin edilməsində qanun pozuntusu görmür.